Скъпи приятели,

Предлагам  Ви да се включите в нашата дарителска кампания за отпечатването на уникален сборник с литературни творби.

В началото на миналата година редакцията на българския интернет портал Eurochicago.com започна специална литературна рубрика - вижте линк:
http://www.eurochicago.com/otkroveniya/

В продължение на цялата 2015-та имаше номинации и оценявания в създадената за целта група във Фейсбук:   https://www.facebook.com/groups/598540723579996/

Там всяка седмица от номинираните творби се излъчваха най-добре оценените разказ и стихотворение на български автори, които се публикуваха в литературната ни рубрика. Според първоначална идея, след края на годината от всички публикувани през 2015 г.в тази рубрика творби трябва да бъде издаден литуратурен сборник. 

Този сборник  вече е готов за печат.  Платена е предпечатната подготовка, корица,  редакторска работа. Остава само да бъдат осигурени средства за отпечатването на книгата. Тя ще бъде в обем от 336 страници (21 печатни коли), във формат А5 (или 1/16 от 60/90 - около 14,3 на 20,8 см. обрязан формат). Хартията ще е 80 г бяла офсетова, а корицата 4-цветна ламинат, лепена.

Оповестената предварително идея за сборника е, че той ще се разпространява безплатно. Книга написана, събрана, напечатена и разпространявана от българи за българи. Уникалността на книгата се допълва от факта, че включва над 75 български автори от целия свят и ние не знаем да има друго подобно издание! Част от авторите на произведенията имат вече издадени по няколко книги, но има и такива, които ще видят отпечатана своя творба за първи път.
Всички автори, които имат свои творби в този сборник, ще имат право на един екземпляр от него. Друга част от тиража ще бъде за централните библиотеки и раздадена на читатели на премиерата на сборника, която планираме да се организира в някоя от централните софийски книжарници.  Останалата част от тиража да бъде раздадена на Външно министерство и дипломатическите мисии, емигранти, журналисти и др. (вкл. на гостите на следвата среща на българските медии по света). 

Средствата, похарчени за тази книга дотук, са дадени от един-единствен дарител, който при това предпочете да не афишира доброто си дело. За да бъде доведено начинанието докрай и за да бъде отпечатан сборникът с литературни творби, ние започваме тази дарителска кампания.

Имената на всички дарители (които нямат против гласността) ще бъдат оповестени на сайта www.eurochicago.com след събирането на сумата за отпечатването на книгата.

Всеки от Вас, който дари $20 или повече долара, гарантирано ще получи специално подписан екземпляр от сборника. Името на всеки, който дари $100 или повече долара, ще бъде записано в специалния раздел за дарители в книгата.

За отпечатването на 500 екеземпляра са необхидими 1000 долара. Ако съберем повече, ще отпечатим повече, а ще останат пари и за втори том, тъй като идеята ни е да запазим традицията.

За да попадне този имейл за дарение у Вас, това не е никак случайно - Вие сте от избраните ни приятели.  Нека дадем пример на сънародниците ни в България и по света, че нашата общност подкрепя и поддържа българската култура. Предварително благодарим!

Може да изпратите своето дарение в долари (или левове) по някой от следните начини:

1) Ако имате сметка в  PayPal, то изпрате сумата на nedelya@gmail.com - това е  имейлът на Мариана Христова - редактор на сайта в България, където ще се отпечати книгата.

2) За дарения в български лева - изпращайте на банковата сметка:
BIC:    CECBBGSF
IBAN    BG78 CECB 9790 10C7 5735 00
Central Cooperative Bank

3) Ако ще платите с карта, то може да го направите като посетите следния линк: http://www.eurochicago.com/2016/01/daritelska-kampaniya/
Там чрез натискане на бутона Donate за дарения ще преминете на защитената страница на PayPal, където долу в ляво ще намерите следния текст:
 Don't have a PayPal account? 
Use your credit card or bank account (where available). 
Натиснете Continue и платете с Вашата карта.

Благодарим Ви!

Петя и Петър Стаматови 

19 януари 2016 г.